
SUBAČIŠKIŲ VASAROS ŠVENTĖS 3X3 KREPŠINIO TURNYRO NUOSTATAI
I.TIKSLAS IR UŽDAVINIAI

1. Siekti, kad gyventojai organizuotai ir sistemingai sportuotų.
2. Skatinti sporto visiems plėtrą regione, puoselėti kūno kultūrą ir mėgėjų sportą, didinti gyventojų fizinį aktyvumą.
3. Nustatyti pajėgiausias 3x3 krepšinio komandas.

4. Gerinti bendruomenės narių tarpusavio supratimą, toleranciją, bendradarbiavimą.
II. SPORTO ŠVENTĖS PROGRAMA, ORGANIZAVIMAS IR VYKDYMAS
5. Subačiškių vasaros šventės 3x3 krepšinio turnyrą vykdo Kazlų Rūdos sporto centras.

6. Turnyrui vadovauja Kazlų Rūdos sporto centro paskirti teisėjai.

III. VYKDYMO LAIKAS, VIETA IR NUGALĖTOJŲ NUSTATYMO TVARKA
7. Subačiškių vasaros šventės 3x3 krepšinio turnyras vyks 2026 m. liepos 18 d. (šeštadienis) Turnyro pradžia – 12.00 val. 
8. 3x3 krepšinio turnyras vyks Subačiškių (Plutiškių seniūnija) krepšinio aikštelėje.
9. Dalyvaujant penkioms/šešioms komandoms, turnyre rungtyniaujama vieno rato sistema. Po jos žaidžiami finalai (1-2 vietas užėmusios komandos rungtyniaus dėl 1 vietos, 3-4 vietas užėmusios komandos dėl trečios vietos). Dalyvaujant daugiau nei 6 komandoms, rungtyniaujama etapais. Pirmame etape žaidžiama grupėse vieno rato sistema. Į antrą etapą pateks po dvi-keturias geriausias pogrupio komandas (priklausomai nuo grupėse esančių komandų skaičiaus), kurios toliau kovas tęs ketvirtfinaliuose/pusfinaliuose, finaluose. Grupės varžybose dviems komandoms surinkus vienodai taškų, aukštesnė vieta skiriama komandai, laimėjusiai tarpusavio rungtynes. Trims komandoms grupės varžybose surinkusioms tiek pat taškų aukštesnę vietą lems tarpusavio žaistų susitikimų rezultatai (pergalės, taškų skirtumas, didesnis įmestų taškų skaičius). Esant visiems vienodiems rodikliams, aukštesnę poziciją lems trijų komandų visų susitikimų grupėje rezultatai.
10. Krepšinio turnyro vienų rungtynių trukmė – 8-10 min arba žaidžiama iki 15 taškų. Už pergalę komandai nugalėtojai skiriamas 1 taškas, pralaimėjusiai komandai – 0 taškų. 
IV.  DALYVIAI, REGISTRACIJA, APDOVANOJIMAI
11. Subačiškių vasaros šventės 3x3 krepšinio turnyre dalyvauti gali bet kokio amžiaus mėgėjai.
12. Komandos sudėtis gali būti mišri. Krepšinio turnyre registruojami komandoje 4 asmenys.
13. Komandų registracija el.p. giedrius.gorianovas@kazlurudossportocentras.lt Komandų registracija galima ir turnyrų vykdymo vietoje varžybų dieną. Komandų atvykimas liepos 18 d. iki 11.30.
14. Komandos nugalėtojos ir prizininkės apdovanojamos organizatorių įsteigtais prizais.
